Document ID: 32003R1665

Kommissionens forordning (EF) nr. 1665/2003
af 22. september 2003
om supplering af bilaget til forordning (EF) nr. 2400/96 (Clementine del Golfo di Taranto, Mela Val di Non og Clementinas de las Tierras del Ebro eller Clementines de les Terres de l'Ebre)
KOMMISSIONEN FOR DE EUROPÆISKE FÆLLESSKABER HAR -
under henvisning til traktaten om oprettelse af Det Europæiske Fællesskab,
under henvisning til Rådets forordning (EF) nr. 2081/92 af 14. juli 1992 om beskyttelse af geografiske betegnelser og oprindelsesbetegnelser for landbrugsprodukter og levnedsmidler(1), senest ændret ved Kommissionens forordning (EF) nr. 692/2003(2), særlig artikel 6, stk. 3 og 4, og
ud fra følgende betragtninger:
(1) I henhold til artikel 5 i forordning (EØF) nr. 2081/92 har Italien sendt Kommissionen en ansøgning om registrering af "Clementine del Golfo di Taranto" som geografisk betegnelse og en ansøgning om registrering af "Mela Val di Non" som oprindelsesbetegnelse, og Spanien har sendt Kommissionen en ansøgning om registrering af "Clementinas de las Tierras del Ebro" eller "Clementines de les Terres de l'Ebre" som geografisk betegnelse.
(2) I henhold til nævnte forordnings artikel 6, stk. 1, er det konstateret, at ansøgningerne er i overensstemmelse med forordningen og indeholder alle de oplysninger, der er fastsat i forordningens artikel 4.
(3) Offentliggørelsen af betegnelserne i bilaget til nærværende forordning i Den Europæiske Unions Tidende(3) har ikke givet anledning til indsigelser, jf. artikel 7 i forordning (EØF) nr. 2081/92.
(4) Betegnelserne bør derfor optages i registret over beskyttede oprindelsesbetegnelser og beskyttede geografiske betegnelser og er dermed beskyttet i EF som geografiske betegnelser eller oprindelsesbetegnelser.
(5) Bilaget til nærværende forordning supplerer bilaget til Kommissionens forordning (EF) nr. 2400/96(4), senest ændret ved forordning (EF) nr. 1491/2003(5) -
UDSTEDT FØLGENDE FORORDNING:
Artikel 1
Bilaget til forordning (EF) nr. 2400/96 suppleres med betegnelserne i bilaget til nærværende forordning, og disse betegnelser optages i registret over beskyttede oprindelsesbetegnelser og beskyttede geografiske betegnelser som beskyttet geografisk betegnelse (BGB) eller beskyttet oprindelsesbetegnelse (BOB) efter artikel 6, stk. 3, i forordning (EØF) nr. 2081/92.
Artikel 2
Denne forordning træder i kraft på tyvendedagen efter offentliggørelsen i Den Europæiske Unions Tidende.
Denne forordning er bindende i alle enkeltheder og gælder umiddelbart i hver medlemsstat.
Udfærdiget i Bruxelles, den 22. september 2003.

Labels: 3
18
17